ગયા મહિને ભારતમાં પ્રથમ વખત, કેરલમાં કસ્ટડીમાં મૃત્યુના કેસમાં બે પોલીસકર્મીઓને મૃત્યુદંડની અને ત્રણ અન્ય પોલીસ અધિકારીઓને જેલની સજા ફટકારવામાં આવી. 2005માં ઉદયકુમાર નામના એક યુવકને પોલીસ કસ્ટડીમાં ટોર્ચર કરીને મોતને ઘાટ ઉતારી દેવામાં આવ્યો હતો. એ કેસમાં સીબીઆઇ કોર્ટે ગયા મહિને પોલીસને સજા ફટકારી હતી. કસ્ટોડિયલ ડેથના ભારતના નિરાશાજનક રેકોર્ડને જોતાં, આ કેસમાં સજા સંભળાવવા માટે 13 વર્ષના ગાળા દરમિયાન સાથે જોવા મળેલા પરિબળોને ધ્યાનમાં લેવાયા હતા. આ કેસમાં ગુના અંગેની કાર્યવાહી કરતા પોલિસ દળની લાંબા સમય સુધીની બિનજવાબદારી અને યોગ્ય પ્રક્રિયાઓનો તિરસ્કાર અને 2006માં સુપ્રીમ કોર્ટ દ્વારા આપવામાં આવેલા પોલીસ રિફોર્મ્સના સ્પષ્ટ આદેશની કેન્દ્ર અને રાજ્ય દ્વારા સંપુર્ણ અવગણના બહાર આવી હતી.